שילוב ילדים ונוער בעלי צרכים מיוחדים בפעילות החברתית בעמק חפר

הורים יקרים!

מחלקת הנוער במועצה רואה כל ילד וילדה, נער ונערה (כיתות ד'-י"ב) בעמק כבעלי זכות להשתתפות במערך פעילות החינוך הבלתי פורמלי בעמק. מתוך תפיסת עולם זו נולד פרויקט "נטעים", שמטרתו לשלב ילדים ונוער בעלי צרכים מיוחדים בתנועות הנוער ובפעילות ביישובים, מתוך הרצון לאפשר השתלבות בפעילות עם קבוצת השווים.

נושא שילוב הילדים והנוער יכלל במערך ההדרכה, ההכשרה והליווי של המדריכים החברתיים, וילווה על ידי אנשי מקצוע בתחום. כמו כן, יאותרו חונכים לילדים הזקוקים לליווי אישי (נערים בוגרים; סטודנטים במסלולי מלגה), שיקחו חלק פעיל במערך הפעילות ביישוב ויהיו נוכחים בה. התוכנית  מלווה על ידי רכזת "שביל אחד" – תוכנית שילוב ילדים ונוער עם צרכים מיוחדים בתנועת בני המושבים, המשמשת כתובת לפתרון בעיות בזמן אמת עבור רכזי הנוער והמדריכים.

הורים יקרים, אנו רואים חשיבות רבה בהתארגנות חדשה זו, ומזמינים אתכם לפנות אלינו לשאלות ולקבלת מענה במסגרת התכנית. יחד אתכם נדע לבנות מערך מותאם לצרכים שבשטח. במידה וילדכם אינו משולב בפעילות ביישוב ויש רצון ליצר חיבור ושילוב אנא צרו עמנו קשר .

פרטי תקשורת:

בטלפון מחלקת נוער 09-8981557 (לעופר)

במייל - omrib@hefer.org.il (עומרי)

בברכה

עומרי בארי

מנהל מחלקת נוער

עמק חפר